Drago Orlić u našoj knjižnici

U prostoru školske knjižnice OŠ Finida 8. veljače 2019. gostovao je književnik Drago Orlić. S obzirom na to da se škola uključila u projekt Mistična Istra, gospodin Drago bio je najbolja osoba koja može našim učenicima dočarati bića kojima su nekad odrasli plašili djecu. Tako smo mogli čuti o štrigama, štrigunima i orku, ali i o krsnicima koji nas čuvaju, kao i naučiti pokoji savjet kako se sami možemo obraniti i zaštititi. Učenicima je bilo poučno i zabavno, a nakon razgovora književnik im je poručio kako trebaju učiti, učiti i učiti, ali ne previše.

Napisala Sanja Rabar, učiteljica